text: Ambulancekørsel: SF og EL kræver nødplan
  27 april 2015 kl. 10.39
  Balladen om BIOS får nu SF og Enhedslisten til at kræve, at regionen etablerer et ambulance-nødberedskab, fordi der er frygt for, at BIOS ikke bliver klar til tiden til at overtage fra Falck.
  Der skal etableres et nødberedskab, så borgerne ikke står uden redningshjælp, hvis ikke BIOS bliver klar til overtagelse 1. september.
  Sådan lyder udmeldingen fra SF og Enhedslisten, der mandag tager sagen op i regionsrådet.
  Partierne er ikke overbeviste om, at BIOS kan løfte opgaven, og derfor skal regioonsrådet i egion Syddanmark mandag diskutere, om der skal være et potentielt nødberedskab.
  